open-index/open-wikipedia-markdown huggingface dataset:
Արկածներ տարածության ու ժամանակի մեջ

**Արկածներ տարածության և ժամանակի մեջ** (), բրիտանական հեռուստատեսային կենսագրական դրամա, որը թողարկվել է «Դոկտոր Ով» գիտաֆանտաստիկ հեռուստասերիալի 50-ամյակի առթիվ։ Սցենարի հեղինակը Մարկ Գետիսն է, որը գրել է նաև «Դոկտոր Ով» և «Շերլոկ» սերիալների սցենարները։ 90 րապեանոց ֆիլմի մանրամասների մասին հայտնի է դարձել 2012 թվականի օգոստոսի 9-ին։ Այն ցուցադրվել է «BBC Two» հեռուստաալիքով 2013 թվականին։ Ֆիլմը պատմում է «Դոկտոր Ով» սերիալի ստեղծման վաղ պատմությունը՝ սերիալի հայտնվելն ու նրա «կյանքի» առաջին տարիները՝ ընդհուպ մինչև Դոկտորի առաջին դերակատար Ուիլյամ Հարթնելի հեռանալը։ Հեռուստածրագրի նախնական ցուցադրությունը կայացել է 2013 թվականի նոյեմբերի 12-ին Բրիտանական կինոյի ինստիտուտի շենքում Սաութբենքում։

## Ստեղծում
Նկարահանումներն սկսվել են 2013 թվականի փետրվարին։ Արտադրությունը կենտրոնացել է Լոնդոնում՝ «Ուիմբլդոն» ստուդիայում, սակայն նկարահանումներ անցկացվել են նաև «Բի-բի-սիի» հեռուստակենտրոնում։ Դերասան Դևիդ Բրեդլին մարմնավորել է Ուիլյամ Հարթնելին՝ առաջին Դոկտորի դերակատարին, իսկ Բրայան Կոքսը՝ Սիդնի Նյումանին՝ սերիալի ստեղծողին։ Առաջին պրոդյուսեր Վերիտի Լաբերտի դերը կատարել է Ջեսիկա Ռեյնը, իսկ առաջին ռեժիսոր Ուորիս Հուսեյնին մարմնավորել է Սաշա Դհավանը։

Առաջին Դոկտոր թոռնուհու՝ Սյուզեն Ֆորմանի դերակատար Քերոլ Էնն Ֆորդի դերը կատարել է Կլաուդիա Գրանտը։ Ջեյմի Գլովերն ու Ջեմմա Փաուելը մարմնավորել են Ուիլյամ Ռասելին ու Ժակլին Հիլին՝ Յան Չեսթերթոնի ու Բարբարա Ռայթի դերակատարներին։

Ուիլյամ Ռասելը հայտնվել է ֆիլմում Գարրի անունով կերպարի դերում սերիալում իր նախկին գործընկերոջ՝ Քերոլ Էնն Ֆորդի հետ մաիսին, որը հանդես է եկել Ջոյսի դերում։ Դրամայում հայտնվում է նաև երկրորդ Դոկտորի դերակատար Պատրիկ Տրաուտոնը, որի դերը կատարել է «Ջենտլմենների լիգա» սքեթչ-շոուում Գետիսի գործընկեր Ռիս Շիրսմիթը։

Դերասանուհի Սառա Ուինթերը մարմնավորել է BBC Radiophonic Workshop-ի աշխատակից Դելիա Դերբիշիրին, որն ստեղծել է «Դոկտոր Ով» սերիալի երաժշտական թեմայի օրիգինալ տարբերակը։ Դերասան Փիթեր Հոքինսը, որը հնչյունավորել է դալեկների օրիգինալ ձայնը սերիալում, նույնպես հայտնվել է դրամայում, որին մարմնավորել է Նիկոլաս Բրիգսը, որը հնչյունավորել է դալեկներին 2005 թվականին «Դոկտոր Ով» սերիալի վերստեղծումից հետո։

2013 թվականի փետրվարի 17-ի առավոտյան դրամային նկարահանումներ են կատարվել Լոնդոնի Վեստմինստերյան կամրջի վրա։ 1960-ական թվականների դիզայնով դալեկները հատել են կամուրջը՝ կրկնելով 1964 թվականի «Դալեկների ներխուժումը Երկիր» սերիայի հայտնի տեսարանը։ Նկարահանվել են նաև այն ժամանակների ՏԱՐԴԻՍ-ի ինտերիերը ներկայացնող տեսարաններ և ցուցադրվել 1963 թվականին օգտագործված տեսախցիկներ ու ստուդիական սարքավորումներ։

## Դերասաններ
### Սերիալի դերասաններ

### Աշխատակիցներ կադրից դուրս

### Այլ

## Ծանոթագրություններ

Կատեգորիա:2013 ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Ֆիլմեր դերասանների մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում 1963 թվականին
Կատեգորիա:Ֆիլմեր, որոնց գործողությունները տեղի են ունենում 1964 թվականին
Կատեգորիա:Ֆիլմեր, որոնց գործողությունները տեղի են ունենում 1965 թվականին
Կատեգորիա:Ֆիլմեր, որոնց գործողությունները տեղի են ունենում 1966 թվականին
Շիրակ Թորոսյան

**Շիրակ Արտեմի Թորոսյան** (), հայ քաղաքական և պետական գործիչ, միջազգայնագետ-պատմաբան, պատմական գիտությունների թեկնածու, ՀՀ Ազգային ժողովի 7-րդ գումարման պատգամավոր, Երևանի պետական համալսարանի դասախոս։ 2006 թվականից «Ջավախք» հայրենակցական միության նախագահն է։ «Իմ քայլը» խմբակցության անդամ։

## Կենսագրություն
1995 թվականին ավարտել է Երևանի պետական համալսարանի միջազգային հարաբերությունների ֆակուլտետը, 1997 թվականին` Հայաստանի Հանրապետության պետական կառավարման ակադեմիան, 2006 թվականին` Եվրախորհրդի Քաղաքական դասընթացների երևանյան դպրոցը։

Ամուսնացած է, ունի երեք երեխա։

## Քաղաքական գործունեություն
Շիրակ Թորոսյանը 2006 թվականից «Հզոր հայրենիք» կուսակցության փոխնախագահն է։

2007 թվականի մայիսի 12-ին Հայաստանի հանրապետական կուսակցության համամասնական ցուցակով ընտրվել է Ազգային ժողովի պատգամավոր։ 
2012 թվականի մայիսի 6-ին Հայաստանի հանրապետական կուսակցության համամասնական ցուցակով ընտրվել է Ազգային ժողովի պատգամավոր։ 
2017 թվականի ապրիլի 2-ին ՀՀԿ ցուցակով ընտրվել է Ազգային Ժողովի 6-րդ գումարման պատգամավոր։ Հեղափոխությունից հետո դուրս է եկել ՀՀԿ ֆրակցիայից։
2018 թվականի դեկտեմբերի 9-ին «Իմ քայլը» դաշինքի ցուցակով ընտրվել է Ազգային Ժողովի 7-րդ գումարման պատգամավոր։

## Ծանոթագրություններ

## Արտաքին հղումներ
* Շիրակ Թորոսյանը ԵՊՀ պաշտոնական կայքում 
* Շիրակ Թորոսյանի հոդվածները ԵՊՀ պաշտոնական կայքում 

Կատեգորիա:ՀՀ ԱԺ 6-րդ գումարման պատգամավորներ
Կատեգորիա:Հայ պատմաբաններ
Կատեգորիա:Պատմական գիտությունների թեկնածուներ
Կատեգորիա:ԵՊՀ շրջանավարտներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Հայ քաղաքական գործիչներ
Կատեգորիա:Հայ պետական գործիչներ
Կատեգորիա:ԵՊՀ դասախոսներ
Սողոմոն II (Իմերեթի արքա)

**Սողոմոն II** () (), վրաց Բագրատունի արքայատոհմից, եղել է Իմերեթական թագավորության (Արևմտյան Վրաստան) վերջին թագավորը 1789 թվականից մինչև 1810 թվականը` Ցարական Ռուսաստանի կողմից գահընկեց արվելը։

Իր իսկական անունը եղել է Դավիթ։ Եղել է արքայազն Արչիլ Իմերեթու` Սողոմոն I թագավորի եղբոր և Ելենեի` Վրաց թագավոր Հերակլ II-ի դստեր որդին։ Սողոմոն I-ը, ով մահացավ 1784 թվականին առանց ժառանգի, իր եղբորորդի Դավիթին նշանակեց, որպես իրեն հաջորդ։ Սակայն, Սողոմոնի զարմիկ Դավիթ II-ը խոչընդոտում էր իրեն և մեկ ուրիշ մրցակից արքայազն, եթե գահակալեր, որպես արքա և զբաղեցներ գահը, կհանգեցներ քաղաքացիական պատերազմի։ Հերակլ II-ը միջամտեց ի օգուտ իր թոռան և ուղարկեց իր բանակ, հաղթեց Դավիթ II-ին Մարխոջիի ճակատամարտում 1789 թվականի հունիսի 11-ին։ Դավիթը` Արչիլի որդին, գահակալեց որպես Իմերեթի թագավոր Սողոմոն II անվան տակ, բայց Դավիթ II-ը շարունակեց գահի ետ վերադառնալ մինչև իր վերջնական պարտությունը 1792 թվականին։ Սողոմոն II-ը կառավարեց իր մորական պապի` Հերակլ II-ի հովանավորությամբ և շարունակեց Սողոմոն I-ի քաղաքականությունը` սահմանափակելով ֆեոդալական նախարարական ուժերը։

1798 թվականին Հերակլ II-ի մահից և 1800-ին Ռուսաստանի կողմից Քարթլի-Կախեթի (Իմերեթի արևելք) գրավումից հետո Իմերեթում իրավիճակը դարձավ վտանգավոր։ Իր վասալներ` Մեգրելիայի և Գուրիայի իշխանները, անցան Ռուսաստանի պաշտպանության տակ և տարածքային պահանջներ դրեցին արքայական տիրույթների նկատմամբ։ Սողոմոնը փորձում էր օգնություն ստանալ օսմանացիներից և պարսիկներից` ռուսական ոտնձգությունների դեմ։ Այնուամենայնիվ, Վրաստանում ռուսակամ զորքերի հրամանատարը` արքայազն Պավել Ծիծանովը, իր զորքերը տեղափոխեց Իմերեթ և ստիպեց Սողոմոնին 1804-ի ապրիլի 25-ին Էլազնաուրի կոնֆերանսում ընդունել Ռուսաստանի գերիշխանությունը։ Դեռևս Սողոմոնի և Ռուսաստանի միջև հարաբերությունները շարունակում էին լարվել։ 1810-ի փետրվարի 20-ին ռուսական կառավարությունը գահընկեց արեց Սողոմոնին և զորքեր ուղարկեց` կառավարելու երկիրը։ Սողոմոնը փորձում էր վրեժխնդիր լինել համախմբված ժողովրդով ընդդեմ Ռուսաստանի և օգնություն էր խնդրում Թուրքիայից, Պարսկաստանից և Նապոլեոնյան Ֆրասնիայից։ Սողոմոնը պարտվեց և փախավ Օսմանյան կայսրություն` Տրապիզոն, որտեղ 1815 թվականին մահացավ և թաղվեց Նիսսայի Սուրբ Գրեգորի եկեղեցում։ Սողոմոն II-ի` վրացի վերջին թագավորի մարմինը Տրապիզոնից տեղափոխվեց Գելաթի վանք՝ Վրաստան։

Սողոմոնը ամուսնացած էր Մարիամի` Մեգրելիայի իշխանի աղջկա հետ և երեխա չեն ունեցել։

## Ծանոթագրություններ
Բրե (Լիմբուրգ)

**Բրե** () — քաղաք և համայնք Լիմբուրգ նահանգում։

## Պատմություն
1386 թվականին ստանալով քաղաքի կարգավիճակ՝ Բրեն դարձավ Լիեժյան եպիսկոպոսության փառապանծ քաղաքներից մեկը։ Ավելի վաղ քաղաքը շրջափակված էր պարսպով և շրջապատված էր խրամատով, որը 1604 թվականին պաշտպանում էր Բրեն իսպանական գրոհներից։ Տասնյոթերորդ դարի (1601 թվական, 1616 թվական, 1697 թվական և 1699 թվական) մեծաթիվ հրեհների պատճառով ավելի վաղ շրջանի շինությունները չպահպանվեցին։

## Համայնքի կառուցվածքը
Բացի հենց Բրե քաղաքից՝ Բրե համայնքն ներառում է Բեքը, Հերդինգենը, Օպիտերը և Տոնգերլոն, ինչպես նաև երկու գյուղ՝ տ' Խասելթ և Վոսթերթ։

## Տեսարժան վայրեր

Պատկեր:Bree - Sint-Michielskerk.jpg|Միքայել հրեշտակապետի եկեղեցի
Պատկեր:Bree - Voormalig Augustijnenklooster.jpg|Ավգուստինյանների չգործող վանական համալիր, ներկայումս քաղխորհրդի շենքն է.


## Հայտնի բնիկներ և բնակիչներ
* Ջոնի Գալեկի — դերասան
* Կիմ Կլեյստերս — թենիսիստուհի
* Տիբո Կուրտուա — ֆուտբոլիստ
* Ստեֆան Էվերթս - մոտոմրցարշավորդ

## Եղբայր քաղաքներ
*  Հելդերն
*  Սալոմո
*  Վոլպագո Մոնտելո
*  Յանչժոու

## Տես նաև
* Լիմբուրգ նահանգ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բելգիայի քաղաքներ
Անժելիկ Քիջո

**Անժելիկ Քիջո** (, ), բենինցի «Գրեմմի» մրցանակակիր երգիչ-երգահան, դերասանուհի, ակտիվիստ, հայտնի է իր բազմազան երաժշտական ազդեցություններով և ստեղծարար երաժշտական տեսահոլովակներով։ Time ամսագիրը նրան անվանել է «Աֆրիկայի առաջին դիվա»։ BBC-ին Քիջոյին ընդգրկել է Աֆրիկա մայրցամաքի 50 ամենահայտնի գործիչների ցանկում։ *[[The Guardian]]*-ը նրան անվանել է աշխարհի 100 ոգեշնչող կանանցից մեկը, և Քիջոն առաջին կինն է, որին Forbes-ը ներառել է «Աֆրիկայի 40 ամենահզոր աստղերը» շարքում։ 2012 թվականի Օլիմպիական խաղերի երաժշտական փառատոնի ժամանակ լոնդոնյան «The Daily Telegraph»-ը նրան անվանել է «Աֆրիկյան երաժշտության անվիճարկելի թագուհի»։ 2013 թվականի մարտին Ամերիկայի Ազգային հանրային ռադիոն Քիջոյին կոչել է «Աֆրիկայի ապրող ամենամեծ դիվան»։ New African և Jeune Afrique ամսագրերի կողմից Քիջոն ընդգրկվել է «2014 թվականի ամենաազդեցիկ աֆրիկացիները» շարքում։ Forbes Afrique ամսագիրը 2015 թվականին Քիջոյի լուսանկարը տեղադրել է «100 ամենաազդեցիկ կանայք» համարում։ 2013 թվականի հունիսի 6-ին Քիջոն ընտրվել է Հեղինակների և կոմպոզիտորների միությունների միջազգային կոնֆեդերացիայի փոխնախագահ (CISAC): Այժմ բնակվում է Նյու Յորքում, որտեղ իր ներդրումն ունի «Նյու-Յորք Թայմս» ամսագրում։ Քիջոն պատվավոր դոկտորի կոչումներ է ստացել Եյլի համալսարանից, Բերկլիի երաժշտական քոլեջից և Միդլբերի քոլեջից։ 2018 թվականին Հարվարդի համալսարանի ջազ վարպետ-ռեզիդենտն է։

## Սկավառակագրություն
* Pretty (1981)
* Ewa Ka Djo (Let's Dance) (1985)
* Parakou (1990)
* Logozo (1991)
* Ayé (1994)
* Fifa (1996)
* Oremi (1998)
* Keep On Moving: The Best of Angelique Kidjo (2001)
* Black Ivory Soul (2002)
* Oyaya! (2004)
* Djin Djin (2007)
* Õÿö (2010)
* Spirit Rising (2012)
* Eve (2014)
* Sings with the Orchestre Philharmonique du Luxembourg (2015)
* Remain in Light (2018)

## Տեսագրություն

## Ծանոթագրություններ

## Արտաքին հղումներ
* Official Angélique Kidjo Site
* The Batonga Foundation
* ''New York Times'' review of Angélique Kidjo, January 2014.
* CNN ''African Voices'' profile of Angélique Kidjo, May 2009. 
* Singer Angelique Kidjo Speaks Out on Climate Change – video report by *Democracy Now!*.

Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դերասանուհիներ
Կատեգորիա:Ամերիկացի երգիչ-երաժիշտներ
Կատեգորիա:Ամերիկացի կոմպոզիտորներ
Կատեգորիա:Աֆրիկացի երգչուհիներ
Կատեգորիա:Բենինցի դերասաններ
Կատեգորիա:Համաշխարհային երգիչներ
Կատեգորիա:ՅՈՒՆԻՍԵՖ-ի բարի կամքի դեսպաններ
Կատեգորիա:ՅՈՒՆԻՍԵՖ-ի դեսպաններ
Կատեգորիա:Յորուբա երաժիշտներ
Կատեգորիա:Յորուբացի դերասանուհիներ
Կատեգորիա:Ռեգգի երաժիշտներ
Կատեգորիա:Ֆրանսախոս երգիչներ
Հախնազարյանց եղբայրների տուն (Արամի փողոց)

**Հախնազարյան եղբայրների տուն**, բնակելի տուն Երևանում, որ պատկանել է «Ս. Հախնազարյանց, Գ. Աբիյանց, Ա. Ներսեսյանց և ընկ.» առևտրի տան համասեփականատերեր Սարգիսին և Թադևոսին։

## Շենք
Սենյակները երկշարք են, գտնվում են գլխավոր մասնաշենքում, բակային ճակատային մասերում գտնվում են պատկերասրահներ (միջին լայնությունը` 2.5 մ)։ Հիմնական ծավալն ունի ուղղանկյան ձև (19.8 X 11.3): Տունը երկհարկանի է, վերին հարկում գտնվում է բնակելի սենյակների համալիրը։ Փողոցի կողմից բացվող առաջին հարկում են տեղակայված խոհանոցը, պահեստները, խորդանոցը, մառանները։ Շինությունն ունի հարավ-արևմտյան ուղղությամբ դեպի փողոց նայող սրահ (50 քմ, առաստաղների բարձրությունը` 3.9 մ) և 3.1  X 1.95 մ չափսերով բալկոն, որոնք հիմնված են շենքի կենտրոնական առանցքի վրա։  Շենքն ունի նախագծի Г-աձև համակարգ։

## Բակ
Բակային, հարավ-արևմտյան ճակատը համաչափ է` վերին լուսամուտախորշերի և պատերի միջին հատվածների` դարպասների ու պաշտգամբի հետ համաչափության շնորհիվ։ Փակ փայտե պատշգամբը, որ գերիշխող դիրք ունի ողջ շինության վրա, դիմային մասում երկթև է՝ կանգնած կամարների վրա։

Քիվերն ու աստիճանները զարդարված են ինքնատիպ, ավանդական նախշերով։

Դիմային պատը զարդարված է ժապավենաձև փորագրություններով, որոնք հարթությունը բաժանում են երկու կողային ու կենտրոնական մասերի։ Նմանատիպ, սակայն ավելի լակոնիկ է  հարավ-արևմտյան պատի դեկորատիվ-ճարտարապետական լուծումը։ Բակային, հյուսիս-արևմտյան և հարավ-արևմտյան ճակատամասները կազմված են փայտե պատկերասրահներից, որոնք կառուցված են երկրաչափական ճշգրիտ ձև ունեցող սյուների վրա։

## «Հին Երևան» ծրագիր
Հախնազարյան եղբայրների տունը նախատեսվում է վերականգնել «Հին Երևան» ծրագրի շրջանանում։

## Ծանոթագրություններ

Կատեգորիա:Երևանի շենքեր և կառույցներ
Կատեգորիա:Հին Երևան
Ադրբեջանի երաժշտական մշակույթի պետական թանգարան

**Ադրբեջանի երաժշտական մշակույթի պետական թանգարան** (), թանգարան Բաքվում։ Պատկանում է Ադրբեջանի Հանրապետության մշակույթի նախարարությանը։

## Պատմություն
Ադրբեջանի երաժշտական երաժշտության պետական թանգարանը հիմնադրվել է 1967 թվականին։ Թանգարանը գործել է Իչարի Շահարում մինչև 1996 թվականը։ 1996-2001 թվականներին թանգարանը գործել է Ռաշիդ Բեհբուդով 7 հասցեում։ 2015 թվականին Ադրբեջանի երաժշտական մշակույթի պետական թանգարանը տեղափոխվել է Թանգարանային կենտրոն `Նավթագործների պողոտա, 49 հասցե։ Ներկայումս թանգարանում գործում է  հնագույն երաժշտական գործիքների համույթը։

## Ցուցահանդես
Թանգարանի հավաքածուն պարունակում է 56.000 ցուցանմուշ։ Թանգարանի հավաքածուն բաղկացած է տարբեր ցուցանմուշներից, տարբեր երաժշտական գործիքներից, Ադրբեջանի հայտնի կոմպոզիտորներ `Ուզեիր Հաջիբեկովի, Ֆիքրեթ Ամիրովի, Կարա Կարաևի և այլ երաժիշտների ձեռագրերից, անձնական իրերից և լուսանկարներից։ 
### Մասնաճյուղեր
* Վագիֆ Մուստաֆա-Զադեի տուն-թանգարան
* Նիյազիի տուն թանգարան
* Կարա Կարաևի տուն թանգարան
* Ժողովրդական գործիքների ցուցահանդես

## Ծանոթագրություններ

Կատեգորիա:Երաժշտական գործիքների թանգարաններ
Կատեգորիա:Ադրբեջանի երաժշտության թանգարաններ
Կատեգորիա:Ադրբեջանի ազգային թանգարաններ
Կատեգորիա:Բաքվի թանգարաններ
Կատեգորիա:1967 հիմնադրումներ Ադրբեջանում
Թեյմուրազ (Իմերեթի արքա)

**Թեյմուրազ** (, մահացել է մոտ 1768 թվականին), վրաց Բագրատունի արքայատոհմից, 1766-1768 թթ. եղել է Իմերեթական թագավորության (Արևմտյան Վրաստան) արքա։ Թեյմուրազը` որպես արքայազն Մամուկայի որդի, որոշ ժամանակ եղել է իմերեթական գահի հավակնորդ, նա գահ է բարձրացվել Օսմանյան կառավարության կողմից` իր զարմիկ Սողոմոն I-ին գահընկեց անելուց հետո։ Նա կառավարեց թուրքական հովանու ներքո մինչև Սողոմոնը ռուսական աջակցությամբ 1768 թվականին ետ վերադարձավ իմերեթական գահին։ Թեյմուրազը փակվեց Մուխուրի բանտում և ոչ ոք երբեք չի տեսել նրան կրկին։

## Ծանոթագրություններ

Կատեգորիա:Բագրատիոնիներ
Կատեգորիա:Իմերեթի արքաներ
Յան Կլիմենտ

**Յան Կլիմենտ** (չեխ․՝ Jan Kliment, ), չեխ ֆուտբոլիստ, դանիական «Բրոնդբյու» ֆուտբոլային ակումբի և Չեխիայի ազգային հավաքականի հարձակվողն է։

## Ակումբային կարիերա
Կլիմենտը «Վիսոչինա» ակումբի սանն է, որի կազմում մեկնարկային հանդիպում է անցկացրել 2012 թ․ մարտի 9-ին, երբ թիմը մրցում էր «Չասլավ» ակումբի հետ։ Նույն տարում ֆուտբոլիստը թիմի հետ միասին մրցաշրջանի արդյունքներով իրավունք է ստանում հանդես գալու բարձրագույն խմբում։ Չեխիայի առաջնությունում իր մեկնարկային հանդիպումն անցկացրել է 2013 թ․ փետրվարի 22-ին, երբ թիմը մրցում էր «Հրադեց֊Կրալովե» ակումբի հետ։ Վիսոչինայի կազմում իր առաջին գոլը խփել է ապրիլի 19-ին, երբ թիմը մրցում էր «Տեպլիցե» ակումբի հետ։

2014 թ․ վարձավճարով տեղափոխվում է Սլովակիայի առաջնությունում հանդես եկող «Դուկլա» ակումբ։ Սլովակիայի առաջնությունում իր մեկնարկային հանդիպումն անցկացրել է մարտի 1-ին, երբ թիմը մրցում էր «Սլովան» ակումբի հետ։ Պայմանագրի ավարտից հետո ֆուտբոլիստը վերադառնում է Վիսոչինա։

2015 թ․ հունիսի 29-ին Կլիմենտը տեղափոխվում է գերմանական «Շտուտգարտ» ակումբ, որի հետ կնքում է պայմանագիր մինչև 2019 թ․։ Բունդեսլիգայում իր մեկնարկային հանդիպումն անցկացնում է օգոստոսի 16-ին, երբ թիմը մրցում էր «Քյոլն» ակումբի հետ։ Այս խաղում Կլիմենտը երկրորդ խաղակեսում փոխարինեց Մարտին Հարնիկին։ Շտուտգարտի կազմում իր առաջին գոլը խփել է հոկտեմբերի 3-ին․ երբ թիմը մրցում էր «Հոֆենհայմ» ակումբի հետ։

2016 թ․ ամռանը ֆուտբոլիստը վարձավճարով տեղափոխվում է դանիական «Բրոնդբյու» ակումբ։ Դանիայի առաջնությունում իր մեկնարկային հանդիպումն անցկացրել է «Օլբորգ» ակումբի դեմ խաղում։ Հոկտեմբերի 16-ին իր առաջին գոլն է խփել Բրոնդբյուի կազմում, երբ թիմը մրցում էր «Նորշելան» ակումբի հետ։

## Ազգային հավաքականի կազմում
2015 թ․ Չեխիայի երիտասարդական հավաքականի կազմում մասնակցել է Եվրոպայի երիտասարդական առաջնությանը։ Մրցաշարում ֆուտբոլիստը մասնակցել է Դանիայի, Սերբիայի և Գերմանիայի հավաքականների դեմ անցկացված խաղերին։ Սերբիայի հավաքականի դեմ խաղում Կլիմենտը հեթ-տրիկի հեղինակ է դառնում, ինչի շնորհիվ դառնում է առաջնության լավագույն ռմբարկուն։

2017 թ․ սեպտեմբերի 1֊ին 2018 թ․ Աշխարհի առաջնության ընտրական մրցաշարում Կլիմենտը իր մեկնարկային հանդիպումն է անցկացնում Չեխիայի ազգային հավաքականի կազմում, երբ թիմը մրցում էր Գերմանիայի ազգային հավաքականի հետ։ Այդ խաղում Կլիմենտը փոխարինման է մտնում 76-րդ րոպեին։

## Մրցելույթների վիճակագրություն
*2017 թ. նոյեմբերի 17-ի տվյալներով*

## Նվաճումներ
**Անձնական**

* Եվրոպայի երիտասարդական առաջնության լավագույն ռմբարկու (3 գնդակ) ֊ 2015

## Ծանոթագրություններ

## Արտաքին հղումներ
* 
* Կլիմենտը «Բրոնդբյու» ակումբի պաշտոնական կայքում  
* Corgoň Liga profile
* FC Vysočina Jihlava profile
* Կլիմենտը Չեխիայի առաջնության կայքում 
* 

Կատեգորիա:1993 ծնունդներ
Կատեգորիա:Անձինք այբբենական կարգով
Կատեգորիա:Բունդեսլիգայի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Սեպտեմբերի 1 ծնունդներ
Կատեգորիա:Վիկտորիա Պլզենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Կարմրախածի ձիաթռչնակ

**Կարմրախածի ձիաթռչնակ** (), խատտնիկներ ընտանիքին պատկանող թռչուն։ Բնադրող-չվող թռչուն է։

## Արտաքին կառուցվածք
Փոքր թռչուն է։ Մարմնի վերին մասը դարչնագույն է։ Գլխի և մեջքի վրա կան մուգ բծեր։ Արուի գլուխը, կոկորդը, կտնառքը և կուրծքը ժանգաշիկավուն են։ Քաշը՝ 17-24 գրամ է, թևի երկարությունը՝ 77-91 մմ։ Քայլում է մանրավազքով։

## Կենսակերպ
Հայաստանում բնադրվող, չվող թռչուն է։ Գարնանը վերադառնում է մարտ-ապրիլ ամիսներին, աշնանը՝ սեպտեմբերից մինչև հոկտեմբեր։ Չվում է ինչպես առանձնյակներով, այնպես էլ փոքր խմբերով՝ տարբեր տեսակների ձիաթռչնակների հետ երամներ կազմած։

## Տարածվածություն
Տարածված է Եվրոպայի հյուսիսային շրջաններում։ Հանդիպում է Հայաստանում, Կոլա թերակղզուց մինչև Չուկոտի թերակղզի, ինչպես նաև Կովկասում։
Ապրում է ճահճացած մարգագետիններում, գետերի և լճերի խոնավ ափերում և նման այլ վայրերում։ Հանդիպում է Արարատյան հարթավայրի ճահճացած և արհեստական ջրավազանների տարածքում։ Տունդրայում զբաղեցնում է խոտաբույսերով ծածկված ուռուտների, թփուտավոր կեչու հատվածները։

## Ծանոթագրություններ

Կատեգորիա:Խատտնիկներ
Կատեգորիա:Հայաստանի թռչուններ
Կատեգորիա:Եվրասիայի թռչուններ
Կատեգորիա:Աֆրիկայի թռչուններ
Ուոլթեր Սիսուլու

**Ուոլթեր Սիսուլու** (, ), հարավաֆրիկացի քաղաքական գործիչ, ապարտհեյդի ռեժիմի դեմ պայքարի առաջնորդներից մեկը։

## Կենսագրություն
Ուոլթեր Սիսուլուն ծնվել է 1912 թվականի մայիսի 18-ին Տրանսկեյում (ներկայումս՝ ՀԱՀ տարածք)։ Նրա մայրը ծագումով կոսա էր, իսկ հայրը՝ Վիկտոր Դիկենսոնը, սպիտակամորթ պետական ծառայող։ Կրթություն ստացել է տեղական միսիոներական դպրոցում։ Աշխատանք գտնելու նպատակով 1926 թվականին հեռացել է հայրենի վայրերից։ 1928 թվականին Սիսուլուն տեղափոխվել է Յոհաննեսբուրգ։ 1940 թվականին  Սիսուլուն մտել է «Աֆրիկյան ազգային կոնգրես» կուսակցության շարքերը։ 1943 թվականին Նելսոն Մանդելայի և Օլիվեր Տամբոյի հետ ընդգրկվել է ԱԱԿ-ի Երիտասարդական լիգայում։ 1949 թվականին Սիսուլուն նշանակվել է ԱԱԿ-ի գլխավոր քարտուղար և այդ պաշտոնում մնացել մինչև 1954 թվականը։

Ապարտհեյդի ռեժիմի դեմ զանվածային ցույցեր կազմակերպելու և դրանց մասնակցելու համար 1952 թվականին ձերբակալվել և պայմանականորեն դատապարտվել է։ Որպես ԱԱԿ գլխավոր քարտուղար՝ 1953 թվականին համաշխարհային շրջագայություններ է կատարել, այցելել Չինաստան, Իսրայել, ԽՍՀՄ և եվրոպական երկրներ։ Հաջորդ տասը տարիների ընթացքում Սիսուլուն յոթ անգամ ազատազրկման է դատապարտվել։ 1963 թվականի հուլիսի 11-ին Սիսուլուն նորից ձերբակալվել է։ 1964 թվականի հունիսի 12-ին Հարավաֆրիկյան դատարանը նրան դատապարտել է ցմահ ազատազրկման։ Պատիժը կրելու համար Սիսուլուին ապարտհեյդի դեմ պայքարի այլ բազմաթիվ գործիչների, այդ թվում Նելսոն Մանդելային ուղարկել են Ռոբեն Այլենդ։

1989 թվականի հոկտեմբերին 26 տարվա ազատազրկումից հետո Սիսուլուն ազատ է արձակվել։ 1991 թվականի  հուլիսին, դրված արգելքը հանելուց հետո, ԱԱԿ-ի առաջին ազգային համաժողովում Սիսուլուն նշանակվել է նախագահի ներկայացուցիչ։ Նա զբաղեցրել է այդ պաշտոնը մինչև 1994 թվականը, Նելսոն Մանդելայի ՀԱՀ նախագահ ընտրվելը։ Դրանից հետո նա հեռացավ ակտիվ քաղաքական գործունեությունից, բայց Յոհաննեսբուրգի ԱԱԿ-ի գրասենյակում պահպանվել էր նրա կաբինետը, որտեղ հաճախ այցելում էր Սիսուլուն։

Մահացել է 2003 թվականի մայիսի 5-ին, 90 տարեկան հասակում Յոհաննեսբուրգում։ 2003 թվականի մայիսի 17-ին թաղվել է «հատուկ պաշտոնական արարողակարգով»։

## Ընտանիք
Սիսուլուն ունեցել է հինգ հարազատ երեխաներ և չորս հոգեզավակներ, որոնք նույնպես ապարտհեյդի դեմ պայքարի ակտիվիստներ էին։

## Պարգևներ
Սիսուլուն պարգևատրվել է Իզիտվալանդվե մեդալով և հնդկական «Պադմա Վիբխուշան» շքանշանով։ 2004 թվականին քվերակությամբ Սիսուլուն դարձել է 33-րդը SABC3-ի Մեծն հարավաֆրիկացիներ շարքում։

## Հիշատակ
Ուոլթեր Սիսուլուի անվան ազգային բուսաբանական այգին, Ուոլթեր Սիսուլու համալսարանը և Ուոլթեր Սիսուլուի տեղական ինքնակառավարման մարմինն անվանվել են Սիսուլուի պատվին։

## Ծանոթագրություններ

Կատեգորիա:Ապարտհեյդ
Կատեգորիա:ՀԱՀ հեղափոխականներ
Կատեգորիա:ՀԱՀ-ի քաղաքական գործիչներ
Կատեգորիա:Հարավաֆրիկացի ակտիվիստներ
Կատեգորիա:Ֆրեդերիկ Ժոլիո-Կյուրիի Խաղաղության ոսկե մեդալի դափնեկիրներ
Կատեգորիա:Երկարակյացներ
Ճանապարհորդ գորտը (մուլտֆիլմ, 1965)

**«Ճանապարհորդ գորտը»** (), Վյաչեսլավ Կոտյոնոչկինի և Ալեքսանդր Տրուսովի նկարված մուլտիպլիկացիոն ֆիլմը, վառ մանկական կինոհեքիաթ՝ ստեղծված Վսևոլոդ Գարշինի համանուն հեքիաթի հիման վրա, որը պատմում է պարծենկոտ գորտի մասին։

## Սյուժե
Ճահճում ապրում էր գորտը։ Աշնանը դեպի տաք երկրներ չվող բադերը կանգ են առնում ճահճի մոտ։ Բադերից գորտն իմանում է հարավի մասին և նրա մոտ ցանկություն է առաջանում թռչել նրանց հետ։ Նա բադերին խնդրում է իրենց կտուցներով բռնել փողի ծայրերից, որպեսզի ինքը, բերանով կառչելով դրա մեջտեղից, երամի հետ թռչի հարավ։ Բադերը հիանում են գորտի խելացիությամբ և համաձայնում նրան հասցնել հարավ։

Երբ գորտը թռչում էր գյուղերի վրայով, մարդիկ զարմանում են, թե ով է հնարել նման խորամանկ բան։ Հերթական գյուղի վերևով թռչելիս գորտը, մոռանալով ձողի մասին, սկսում է կռկռալ՝ Սա ես եմ։ Բաց թողնելով փայտիկը՝ գորտը ցած է ընկնում ու հայտնվում մեկ այլ ճահճուտում։ Այնտեղ նա մյուս գորտերին պատմում է այն մասին, թե ինչպես է ինքը հորինել զարմանալի միջոց ճանապարհորդելու աշխարհով բադերի օգնությամբ և այցելել հարավ, իսկ այժմ եկել է տեսնելու, թե ինչպես են այնտեղ ապրում։ Սակայն բադերը չեն վերադառնում, քանի որ նրանք կարծում էին, որ գորտը սատկել է։ Ամեն օր նա մյուս գորտերին պատմում է նույն պատմությունը։ Վերջիվերջո գորտերը հոգնում են հյուրի դատարկաբանությունից և որոշում, որ նա հորինել է այդ պատմությունը։ Դառնացած ճանապարհորդն արդյունքում դառնում է արագիլի կեր։

## Տարբերություններ գրքից
* Մուլտֆիլմում գորտն ընկնում է մաքուր լիճը, գրքում՝ կեղտոտ լճակը։
* Մուլտֆիլմում բադերը փնտրում են գորտին, սակայն ստիպված են հեռանալ որսորդների պատճառով, որոնք կրակում են առաջնորդի պոչին, գրքում նրանք հեռանում են՝ մտածելով, որ գորտը սատկել է։
*Մուլտֆիլմի սյուժեն երկարացվել է.
**Մուլտֆիլմում գորտը բազմիցս պատմում է դեպի հարավ կատարած ճանապարհորդության մասին, բայց երբ բադները չեն վերադառնում, նրան համարում են ստախոս, իսկ հետո նրան որսում է արագիլ։
** Գիրքն ավարտվում է ճանապարհորդության մասին պատմելուց (մեկ անգամ) անմիջապես հետո։

## Դերերում (հնչյունավորողներ)

## Ստեղծողներ

## Ծանոթագրություններ

## Գրականություն
*

## Արտաքին հղումներ
* 
* 
* 

Կատեգորիա:1965 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Նիկոլայ Էրդմանի մուլտֆիլմեր
Կատեգորիա:Վյաչեսլավ Կոտյոնոչկինի մուլտֆիլմեր
Այն մասին, թե ինչպես թզուկը հեռացավ տնից և...

**«Այն մասին, թե ինչպես թզուկը հեռացավ տնից և... »** (),  խորհրդային նկարված մուլտիպլիկացիոն ֆիլմ երեխաների համար։ Ստեղծվել է 1976 թվականին Վլադիմիր Պոպովի կողմից։ Պատմում է փոքրիկ թզուկի արկածների մասին։

## Սյուժե
Մուլտֆիլմի տեքստը ներկայացված է բանաստեղծության ձևով։ Սցենարը գրվել է Միխայիլ Լիբինի համանուն հումորային բանաստեղծության հիման վրա։ Տեքստն ընթերցվում է կադրից դուրս։

Անտառի ծայրին գտնվող տնակում ապրում է թզուկը։ Նրանք երկուսն էլ (թզուկն ու տանկը) շատ ծեր են։ Մի անգամ թզուկը գործով հեռանում է տնից, և նրա տունը, վախենալով գիշերը մենակ մնալուց, գնում է դիմավորելու իր տիրոջը։ Արդյունքում թզուկը վերադառնում է դատարկ բացատ։

Դրանից հետո թզուկն ու իր տունը վազում են միմյանց հետևից՝ փորձելով հանդիպել․ թզուկը վերադառնում է, տունը չկա, տունն է վերադառնում, թզուկը չկա։ Նրանք միմյանց գտնում են մեկ տարի անց՝ հաջորդ ամռանը, բոլորովին պատահաբար։

Մուլտֆիլմի բարոյախոսությունը բավական անսպասելի է․ «Եթե մայրը կորել է, պետք է սպասել նրան»։ Հույս կա, որ մայրիկը կվերադառնա այն տեղը, որտեղից գնացել է։

## Ստեղծողներ

## Ծանոթագրություններ

## Ссылки
* 
* {{Animator.ru|2721|«Այն մասին, թե ինչպես թզուկը հեռացավ տնից»

Կատեգորիա:1976 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Գորիսի Սերո Խանզադյանի անվան թիվ 6 հիմնական դպրոց

**Գորիսի Սերո Խանզադյանի անվան թիվ 6 հիմնական դպրոց**, հանրակրթական դպրոց ՀՀ Սյունիքի մարզի Գորիս քաղաքում։

## Դպրոցի պատմությունը
Դպրոցը հիմնադրվել է 1921 թվականի սեպտեմբերի 19-ին` որպես քաղաքի երկրորդ յոթնամյա կրթօջախ։ Նախնական ընթացքում դպրոցը գտնվել է ներկայիս «Գորիս» հյուրանոցից ձախ գտնվող երկհարկանի շենքում։ 1962 թվականի դպրոցը տեղափոխվել է Գորիսի պետական դրամատիկական թատրոնի նախկին շենքը` զբաղեցնելով առաջին երկու հարկերը, որ գտնվում էր այժմյան «Գորիս» հյուրանոցի տեղում։ 1968 թվականի երկրաշարժից փլուզված շենքից դպրոցը կրկին փոխադրվեց, այս անգամ` գյուղտեխնիկումի հին շենքը։

Միայն 1980 թվականի դեկտեմբերի 10-ին դպրոցը ստացավ իր նոր, հարմարավետ, տիպային շենքը։ 1961 թվականին կրթօջախում բացվել է ռուսական բաժին և 1972 թվականին տվել առաջին շրջանավարտները։ Դպրոցի առաջին վարիչը եղել է Մուշեղ Մկրտչյանը։ Առաջին ուսուցիչներն էին Աստղիկ Մելիք-Բաղդասարյանը, Նինա Տեր-Գրիգորյանը, Հեղինե Տեր–Մինասյանը, Վարդանուշ Միրաքյանը։

2004 թվականին դպրոցի բակում տեղադրվել է Սերո Խանզադյանի կիսանդրին (քանդակագործ` Գետիկ Բաղդասարյան), որն ընդգրկված է Գորիսի պատմության և մշակույթի անշարժ հուշարձանների ցանկում։

## Տնօրեններ
* Արամ Մինասյան (1927-1934)
* Անտոն Հովհաննիսյան (1934–1938)
* Գուրգեն Մկրտչյանը (1938–1942)
* Լևոն Մարտիրոսյան (1942–1945)
* Աշոտ Օհանյան (1945–1952)
* Ռուբեն Պետրոսյան (1952–1956)
* Կոլյա Ղազարյան (1956–1974)
* Զավեն Ստեփանյան (1974–1991)
* Սամվել Հարությունյան (1991-1992)
* Արամայիս Փարսյան (1992- )
* Աշոտ Գևորգյան

## Ծանոթագրություններ

## Աղբյուրներ
* Կարեն Սահակյան «Ուրվագիծ Գորիսի կրթական համակարգի պատմության»

Կատեգորիա:1921 հիմնադրումներ Հայաստանում
Կատեգորիա:Գորիսի դպրոցներ
Կատեգորիա:Հայաստանի դպրոցներ
Կատեգորիա:Սյունիքի մարզ
Արևքուրիկ սովորական

**Արևքուրիկ սովորական**, արևքուրիկազգիների ընտանիքին պատկանող բազմամյա, երկշաքիլավոր մոլախոտ, որը հյուսիսում կոճղարմատավոր է, հարավում՝ ծլարմատավոր։   Արևքուրիկի տեսակները տարածված են աշխարհի գրեթե բոլոր գոտիներում և ամենուրեք աղտոտում են հացաբույսերի և խոտաբույսերի ցանքերը։

### Նկարագրություն
Ցողունը ուղիղ է կլոր, ողորկ, վերին մասում ճյուղավորվող։ Ունի մինչև 100 սմ բարձրություն։ Գլխավոր ցողունի տերևների անութներից դուրս են գալիս երկրորդային ճյուղավորումները։ Արմատային ցրուկներն առաջանում են արմատավզիկին մոտ գտնվող արմատաբողբոջներից և աճի ընթացքում երբեմն դուրս են գալիս հողի մակերես՝ սկիզբ տալով նոր բույսերի։

Ծաղկաբույլը հուրան է՝ ոսկեդեղին պսակաթերթերով ու նշտարաձև բաժակաթերթերով։ Պտուղը եռանիստ, բազմասերմ տուփիկ է։ Սերմը գլանաձև է, չեչոտ, փայլուն, հիմնականում դարչնագույն մակերեսով։ Մեկ բույսը տալիս է մինչև 16000 սերմ, որոնք ավելի լավ ծլում են թույլ լուսավորության պայմաններում։ Ծաղկում է հունիս-հուլիս ամիսներին և պտղաբերում՝ օգոստոսին։

## Կիրառություն
Ծաղիկներն նեկտար են արտադրում հատկապես տաք, խոնավ եղանակներին։

Ռուսաստանում արևքուրիկից պատրաստված թեյը խմում են տարբեր հիվանդությունների ժամանակ, ինչպես նաև որպես հաճելի ըմպելիք։

Արևքուրիկի ծաղկած ընձյուղները օգտագործվում է օղուն և դառը ալկոհոլային ըմպելիքներին բույր տալու համար։

Տերևակալած ընձյուղները և ծաղիկները օգտագործում են բուրդը և կտորները կարմիր ներկելու  նպատակով։

Վերգետնյա հատվածները գործածում են կաշվի դաբաղման համար։

## Տարածվածություն և Էկոլոգիա
Արևքուրիկ սովորականն աճում է ամենուրեք, տեղ-տեղ առաջացնում է մացառուտներ՝ փշատերև անտառների եզրերին, չոր մարգագետիններոում, անտառային արևոտ բացատներում։ Որպես մոլախոտ հանդիպում է անտառային ճանապարհների երկայնքով և դաշտերի եզրերին։

Լայն տարածված է Եվրասիայում՝ Ատլանտյան ափերից մինչև Սիբիր, Մոնղոլիա և Չինաստան։ Հանդիպում է Հյուսիսային Աֆրիկայում, Կանարյան և Ազորյան կղզիներում։ Որպես բնահարմարեցված բույս հանդիպում է Ավստրալիայում, Նոր Զելանդիայում, Ճապոնիայում, Հարավային և Հյուսիսային Ամերիկայում։
## Ծանոթագրություններ

Կատեգորիա:Արևքուրիկազգիներ
Կատեգորիա:Մոլախոտներ
Կատեգորիա:Բազմամյա բույսեր
Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Կատեգորիա:Կիսաթուփեր
Կատեգորիա:Հակադեպրեսանտներ
Կատեգորիա:Արևմտյան Ասիայի բուսական աշխարհ
Փոքր ճանճորս

thumb|''Ficedula parva''

**Փոքր ճանճորս** (), ճանճորսների ընտանիքին պատկանող ամենափոքր թռչունը։ Բնադրող-չվող թռչուն է։

## Արտաքին կառուցվածք
Փոքր թռչուն է։ Մարմնի վերին մասը մոխրադարչնագույն է իսկ պարանոցը՝ մոխրագույն։ Մեջքը և պոչի փետուրները մոխրագույն են, թևերը՝ դարչնագույն, կոկորդը, կտնառքի վերին հատվածը՝ շիկավուն, կուրծքը, որովայնը և պոչի եզրային փետուրները՝ սպիտակ։ Էգը դարչնագույն է, շատ քիչ արտահայտված շիկավուն բծիկներով։ Քաշը՝ 8,5-13,5 գ է, թևի երկարությունը՝ 64-71 մմ։

## Կենսակերպ
Հայաստանում բնադրվող, չվող թռչուն է։ Գարնանը վերադառնում է ապրիլ-մայիս ամիսներին, աշնանը չվում է սեպտեմբերին։ Հիմնականում տարածված է անտառային շրջաններում, հիմնականում բարձրաբուն սաղարթավոր անտառներում։ Չուի ընթացքում փոքր թվաքանակով հանդիպում է նաև Արարատյան հարթավայրերում, Երևանի շրջակա անտառագոտում և հովտային այլ վայրերում։ Բնադրվում է փչակներում, առանձին դեպքերում՝ ծառի ճյուղերի ճյուղավորված հատվածում։ Բնադրումը չի բացառվում նաև արհեստական թռչնաբներում։ Բույնը սարքում մամուռից, չոր տերևներից ու խոտերից։ Սնվում է ճանճերով և միջատների անտառային տեսակներով։ Դնում է 5-7 երկնագույն, ժանգակարմիր պտերով ձու։

## Տարածվածություն
Տարածված է Կենտրոնական Եվրոպայում և Հյուսիսային Իրանում։
## Ծանոթագրություններ

Կատեգորիա:Թռչուններ այբբենական կարգով
Կատեգորիա:Ճանճորսներ
Կատեգորիա:Հայաստանի թռչուններ
Կատեգորիա:Եվրոպայի թռչուններ
Նեբյուլա մրցանակ

**Նեբյուլա մրցանակ** (), գրական մրցանակ, սահմանվել է Ֆանտաստ գրողների ամերիկյան միության կողմից (): Այն համարվում է «Ամերիկյան գիտաֆանտաստիկ ոլորտի լավագույն մրցանակը»։ Շնորհվում է տարին մեկ անգամ «SFWA»-ի անդամների քվեարկությամբ։

## Պատմություն
Մրցանակի միտքն առաջադրել է Լլոյդ Բիգլ-կրտսերը 1965 թվականին։ Դիզայնը մշակել է Ջուդի Բլիշը․ մրցանակն ունի թափանցիկ պլաստիկի ուղղանկյուն բլոկ, որի ներսում առկա է կվարցային բյուրեղ և արծաթե պարուրաձև մշուշապատություն, որից էլ, ըստ էության, առաջացել է մրցանակի անվանումը՝ «աստղային մշուշապատություն»։

## Մրցանակի կատեգորիաներ
* **Վեպ** - 40 000 և ավելի բառ
* **Պատմվածք** - 17 500-40 000 բառ
* **Կարճ վիպակ** - 7 500-17 500 բառ
* **Պատմություն** - մինչև 7 500 բառ

1999 թվականից սկսած՝ ամեն տարի մրցանակը շնորհվում էր լավագույն դրամատիկ սցենար անվանակարգում, սակայն «SFWA»-ի անդամները համակարծիք չէին անվանակարգի նպատակահարմարության շուրջ, և հնարավոր է, որ այս անվանակարգը հետագայում այլևս չշարունակվի։

## Մրցանակակիրների ցանկ
*  Մրցանակ «Նեբյուլա» լավագույն վեպի համար ()
*  Մրցանակ «Նեբյուլա» լավագույն ասքի համար ()
*  Մրցանակ «Նեբյուլա» լավագույն կարճ ասքի համար ()
*  Մրցանակ «Նեբյուլա» լավագույն պատմվածքի համար ()
*  Մրցանակ «Նեբյուլա» լավագույն սցենարի համար ()

Ի տարբերություն «Հյուգո մրցանակ»ի՝ «Նեբյուլա» մրցանակը թվագրվում է ստեղծագործության հրատարակման տարեթվով։ Բացի այդ, քվեարկությանը մասնակցում են միայն «SFWA»-ի անդամները, այլ ոչ թե բոլոր ցանկացողները՝ ինչպես «Հյուգո»-ի դեպքում է։

Նեբյուլա մրցանակի անվանակարգերում հայտնվում են այն ստեղծագործությունները, որոնց օգտին քվեարկել է «SFWA»-ի նվազագույնը 10 անդամ։ Բացի այդ, միջոցառման շրջանակներում երբեմն շնորհվում է․ 
* «Grand Master Award» («գիտական ֆանտաստիկայում ցուցաբերած հատուկ ծառայությունների համար»), 
* «Bradbury Award» (հատուկ մրցանակ կինոսցենարների համար),
* «Author Emeritus» (մրցանակ այն հեղինակներին, ովքեր արդեն հասել են փառքի գագաթնակետին)։

## Առևտրային ապրանքանիշ
«Նեբյուլա» մրցանակը ԱՄՆ-ի ֆանտաստ գրողների միության գրանցված առևտրային ապրանքանիշն է։

## Տես նաև
* Հյուգո մրցանակ
* Լոկուս մրցանակ

## Ծանոթագրություններ

## Գրականություն
* Aldiss, Brian; Wingrove, David (1988) [1973]. Trillion Year Spree: The History of Science Fiction. Paladin. p.&nbsp;349. ISBN 0-586-08684-6.
* 
* Card, Orson Scott (1990-07-15). How to Write Science Fiction and Fantasy. Writer's Digest Books. ISBN 0-89879-416-1.
* Clute, John; Langford, David; Nicholls, Peter, ed (2011). The Encyclopedia of Science Fiction (3rd ed.). ESF Ltd.
* 
* Larbalestier, Justine (2002). The Battle of the Sexes in Science Fiction. Wesleyan University Press. ISBN 0-8195-6527-X.
* Wilson, Gahan, ed. (1977). First World Fantasy Awards. Doubleday. ISBN 0-385-12199-7.

## Արտաքին հղումներ
* Պաշտոնական կայք

Կատեգորիա:Գրական մրցանակներ
Կատեգորիա:Պարգևներ այբբենական կարգով
Տասներկու խաղողահատիկ

[250px|մինի|[Պուերտա դել Սոլ, Մադրիդ]]
250px|մինի
մինի|Տասներկու խաղողահատիկ
**Տասներկու խաղողահատիկ** (իսպ.` Las doce uvas de la suerte (Հաջողության տասներկու խաղողահատիկ)), իսպանական ավանդույթ է, որը թվագրվում է մոտ 1895 թվականին, բայց հաստատվել է 1909 թվականին։ Այդ տարվա դեկտեմբերին Ալիկանտեի խաղող արտադրողները տարածեցին այս սովորությունը, որպեսզի խաղողի հսկայական բերքը վաճառվի։

Սովորույթի համաձայն` դեկտեմբերի 31-ի կեսգիշերին ամեն զանգի հետ պետք է ուտեն խաղողի մի հատիկ։  Ըստ ավանդույթի` այն բերում է բարգավաճում գալիք տարում։ Որոշ շրջաններում հավատում են, այս սովորույթը հեռու է վանում կախարդներին և չարքերին, չնայած որ այս «հրաշքը» համարվում է հին ժառանգություն և ներկայումս այն դիտվում է` որպես նոր տարին ողջունելու մշակութային ավանդույթ։

Կան երկու հիմնական տեղեր, որտեղ մարդիկ հավաքվում են խաղող ուտելու։ Ընտանիքներով ճաշից հետո գնում են քաղաքի գլխավոր հրապարակ, իսկ ամենատարածված հավաքատեղին Մադրիդի Պուերտա դել Սոլն է։

12 խաղողահատիկները կապված են Պուերտա դել Սոլի ժամացույցի հետ, որտեղից սկսվել է ավանդույթը, և երբ տարին փոխվում է այստեղից հեռարձակում են։ Այս ավանդույթը նաև ընդունվել է այն երկրներում, որոնք Իսպանիայի և Լատինական Ամերիկայի հետ ունեն լայն մշակութային կապեր, ինչպես օրինակ ԱՄՆ-ի իսպանախոս համայնքները։ Ֆիլիպինները ևս ընդունել է սովորությունը։

Ավանդույթը իսպանական Ծննդյան փառատոների մաս է։

## Ծանոթագրություններ

Կատեգորիա:Սուրբծննդյան ավանդույթներ
Կատեգորիա:Ամանոր
Ժպտացող մարդը

**Ժպտացող մարդը** (նաև «Ամենաերջանիկ օրն Օլլի Մյակիի կյանքում», «Լավագույն օրն Օլլի Մյակիի կյանքում», ), 2016 թվականի ֆինլանդական դրամատիկական ֆիլմ՝ նկարահանված ռեժիսոր Յուհո Կուոսմանենի կողմից։ Անգլալեզու վարձույթում ֆիլմը ներկայացվել է *The Happiest Day in the Life of Olli Mäki* վերնագրով։

## Սյուժե
Ֆիլմը նկարահանվել է իրական դեպքերի հիման վրա։ Գործողությունները ծավալվում են Ֆինլանդիայում 1960-ական թվականներին։ Սյուժեի հիմքում ընկած է սիրային պատմություն, որ ծավալվում է Հելսինկիում 1962 թվականին՝ բռցքամարտի աշխարհի չեմպիոնի տիտղոսի համար անցկացվելիք մարտից առաջ։ Այդ մարտում ֆինն բռնցքամարտիկ Օլլի Մյակիին պարտության է մատնում նրա ամերիկացի հակառակորդը։

## Դերերում

## Մրցանակներ և անվանակարգեր
2016 թվականի մայիսին ֆիլմն ստացել է գլխավոր մրցանակ Կաննի կինոփառատոնի «Հատուկ հայացք» ծրագրում, ինչպես նաև հավակնել է «Ոսկե տեսախցիկ» մրցանակի, որը շնորհվում է նորամուտային լավագույն լիամետրաժ ֆիլմի համար։

2016 թվականի հոկտեմբերին ֆիլմն արժանացել է «Golden Eye» գլխավոր մրցանակի Ցյուրիխի միջազգային կինոփառատոնում։

2016 թվականի սեպտեմբերին կինոնկարն «Օսկարի» ֆիննական հանձնաժողովի կողմից առաջադրվել է ընդգրկվելու «Օսկար» մրցանակի թեկնածուների ցանկում «Օտարալեզու լավագույն ֆիլմ» անվանակարգում, սակայն ամերիկյան կիոնակադեմիայի որոշմամբ այն չի ընդգրկվել «Օսկար» մրցանակի թեկնածուների վերջնական ցանկում։

2016 թվականի նոյեմբերի 29-ին նկարահանող խումբն արժանացել է Ֆինլանդիայի պետական մրցանակի մշակույթի ոլորտում։

2016 թվականի դեկտեմբերին ֆիլմին շնորհվել է Եվրոպական կինոակադեմիայի մրցանակ որպես լավագույն նորամուտային աշխատանք։

2017 թվականի մարտին ֆիլմն արժանացել է Ֆինանդիայի կինեմատոգրաֆիական գլխավոր՝ Յուսի մրցանակի «Տարվա լավագույն ֆիլմ» անվանակարգում։

## Ծանոթագրություններ

Կատեգորիա:2010-ականների կենսագրական դրամա ֆիլմեր
Կատեգորիա:2016 դրամա ֆիլմեր
Կատեգորիա:2016 ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական ֆիլմեր
Կատեգորիա:Շվեդական դրամա ֆիլմեր
Կատեգորիա:Շվեդական ֆիլմեր
Կատեգորիա:Ֆիննական դրամա ֆիլմեր
Կատեգորիա:Ֆիննական պատմական ֆիլմեր
Կատեգորիա:Ֆիններեն ֆիլմեր
Բրյուսելի տրամվայ

մինի|աջից|Տրամվայը 82 երթուղում

**Բրյուսելի տրամվայ**, Բրյուսելի հասարակական տրանսպորտի տեսակներից մեկը։ Աշխատեցնում է քաղաքային STIB/MIVB կազմակերպությունը։

Ձիաքարշը (առաջինը Բելգիայում) հայտնվել է 1869 թվականին, իսկ 1877 թվականին քաղաքում սկսեցին օգտագործվել շոգեքարշերը, իսկ 1894 թվականին Բրյուսելում սկսեց աշխատել էլեկտրական տրամվայը (առաջինը Բելգիայում)։

Բրյուսելը ունի խիտ տրամվայի մայրուղիների կապ, 2007 թվականի վերջին տվյալներով քաղաքում աշխատում է 18 երթուղի։ 2007-2008 թվականներին ծրագիրը վերադասավորում է կապերը, որի արդյունքում փոխվում են մի քանի երթուղիների մայրուղիները, հայտնվում են նոր երթուղիներ և փակվում են մի քանի հները։

Բրյուսելի տրամվայի գծերը ունեն տարբեր բնույթ․ քաղաքում կան համակցված մայրուղիներ, մայրուղիներ բաժանված գծերով և տրամվայի ստորերկրյա մայրուղիներ (3, 4, 7 և այլ երթուղայիններ)։ Տրամվայի երթուղիների ստորերկրյա հատվածները քաղաքում անվանում են նախամետրո։ Փարիսյան ահաբեկչությունից հետո ահաբեկիչների որոնման պատճառով մի քանի օրով փակվել էին մետրոների և նախամետրոների մի քանի կանգառներ։

Բրյուսելի ճեպընթաց տրամվայի գծերի վրա տեղադրված է ազդանշանային համակարգը և բելգիական АСЕС ֆիրմայի ավտոմատ ազդանշանումը։ 1970 թվականի դեկտեմբերին Հասարակական տրանսպորտի միջազգային միության կոնգրեսի անցկացման ընթացքում (անհասանելի հասցե) / Union Internationale des Transports Publics (UITP) Ուկրաինայի ներկայացուցիչ Վլադիմիր Վեկլիչը հնարավորություն ստացավ մանրամասնորեն ծանոթանալ համակարգի հետ։ Նա նկարագրել է այն գրքում և օգտագործել է որպես Կիևի բարձր ճեպընթաց տրամվայի գծի ներքին տարրերի բազայի վրա ստեղծված նմանատիպ համակարգի նախատիպ։

Բրյուսելի տրամվայը Բելգիայի միակ տրամվայի համակարգն է, որը ունի ստանդարտ լայն երկաթուղագիծ (1435 մմ)։

## Գրականություն

* *[[Веклич, Владимир Филиппович|В. Ф. Веклич]]* Новые технические решения на городском электрическом транспорте — К.:Будівельник, 1975 — 64 с, илл.

## Արտաքին հղումներ

* Պաշտոնական կայք NMVB/STIB

## Ծանոթագրություններ

Կատեգորիա:Բրյուսել
Անդրեյ Ղուկասյան

**Անդրեյ Սերժիկի Ղուկասյան** (), հայ քաղաքական, պետական գործիչ, ատամնաբույժ, Հայաստանի Լոռու մարզպետ (2018 թվականի հոկտեմբերի 10-ից մինչև 2020 թվականի դեկտեմբերի 17-ը)։

## Կենսագրություն
Ծնվել է 1980 թվականի օգոստոսի 12-ին Վանաձորում։ 1987-1995 թվականներին հաճախել է Վանաձորի թիվ 1 միջնակարգ դպրոցը։ 1995-1997 թվականներին սովորել է Վանաձորի Ս. Աբովյանի անվան թիվ 1 վարժարանում։ 1997-2002 թվականներին սովորել է Երևանի Մխիթար Հերացու անվան պետական բժշկական համալսարանի ստոմատոլոգիական ֆակուլտետում։ 2002-2004 թվականներին ՌԴ Վորոնեժի Ն. Ն. Բուրդենկոյի անվան պետական բժշկական ակադեմիայի օրթոդոնտիայի ամբիոնում անցել է օրդինատուրա և ստացել է ստոմատոլոգ-օրթոդոնտի որակավորում։

2004-2006 թվականներին ծառայել է ՀՀ ԶՈւ որպես բուժծառայության սպա։ 2006-2014 թվականներին աշխատել է Վան-Մեդ բժշկաստոմատոլոգիական կենտրոնում որպես բժիշկ-ստոմատոլոգ (օրթոդոնտ)։ 2009 թվականին անցել է վերապատրաստում ատամնային իմպլանտացիա մասնագիտությամբ և ստացել իմպլանտոլոգի որակավորում։ 2007, 2011, 2013 թվականներին Գերմանիայում անցել է վերապատրաստում ատամնային իմպլանտացիա մասնագիտությամբ։ 2014 թվականից մինչ օրս աշխատում է «Օպտիմում Դենտ» ստոմատոլոգիական կլինիկայում որպես հիմնադիր-տնօրեն և բժիշկ-ստոմատոլոգ (օրթոդոնտ, իմպլանտոլոգ)։

## Կուսակցական և քաղաքական գործունեություն
2007 թվականից անդամակցել է ՀՅԴ-ին, որը լքել է 2016 թվականին։

Քաղաքացիական պայմանագիր կուսակցության անդամ է։

2017 թվականի Խորհրդարանական ընտրություններին ԵԼՔ դաշինքի կողմից առաջադրվել է որպես ԱԺ պատգամավորի թեկնածու Լոռու մարզն ընդգրկող թիվ 9 ընտրատարածքում՝ ստանալով 287 ձայն։

2018 թվականին նշանակվել է Լոռու մարզպետի տեղակալ։ 2018 թվականի հոկտեմբերի 10-ին նշանակվել է Լոռու մարզպետ։

2018 թվականի դեկտեմբերի 9-ին մասնակցել է Հայաստան Հանրապետության Ազգային ժողովի արտահերթ ընտրություններին  Լոռու մարզն ընդգրկող թիվ 9 ընտրատարածքում՝ ստանալով 4286 ձայն, ընրվել պատգամավոր, սակայն հրաժարվել մանդատից՝ պահպանելով Լոռու մարզպետի պաշտոնը։

## Անձնական կյանք
Ամուսնացած է, ունի երեք երեխա։

## Ծանոթագրություններ

 

Կատեգորիա:Երևանի պետական բժշկական համալսարանի շրջանավարտներ
Կատեգորիա:Լոռու մարզպետներ
Կատեգորիա:ՀՅԴ անդամներ
Կատեգորիա:Հայ ատամնաբույժներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Վաֆթրուդնիրի խոսքը

**Վաֆթրուդնիրի խոսքը** (), սկանդինավյան «Ավագ Էդդա» էպոսի առասպելների շարքում, ըստ «Codex Regius 2365» ձեռագրերի, երրորդ առասպելն է՝ «Բարձրյալի խրատանին» երգից հետո։ Ի հայտ է եկել 10-րդ դարում։ Վերնագիրը ծագել է առասպելի իմաստուն հսկա հերոսի անունից, որը թարգմանաբար նշանակում է «Հանելուկների վարպետ»։

## Նկարագրություն
Առասպելը կառուցված է երկխոսությունների վրա, որի մասնակիցներն են հսկաներից ամենաիմաստունը՝ Վաֆթրուդնիրը և ասերի գերագույն աստված Օդինը։ Աստվածները սկանդինավյան դիցարանում բաժանվում են երկու խմբի՝ ասեր և վաներ։ 
«Վաֆթրուդնիրի խոսքը» երգի սկզբի հինգ տներում Օդինն իր կնոջ՝ Ֆրիգի հետ քննարկում է դեպի հսկաների աշխարհը կատարվող արշավանքի նպատակահարմարության հարցը։ Գերագույն ասը՝ ծպտված Գագնրադ (Հաղթանակը կարգավորող) անվան տակ, ներկայանում է հսկա Վաֆթրուդնիրի ապարանք։ Սկսվում է մրցամարտ-բանավեճը, և հակառակորդները փոխադարձ հարց ու պատասխանի միջոցով փորձում են պարզել, թե ով է նրանցից ամենախելացին։ Այդ անսովոր մենամարտում պարտվողին մահ է սպասում։ Այս հարց ու պատասխանի ժամանակ ի հայտ են գալիս բազմաթիվ նոր առասպելական մանրամասներ աստվածների, հսկաների, թզուկների և ընդհանրապես տիեզերական համակարգի բոլոր աշխարհների մասին։ Դրամատիկ զարգացումներով համեմված և բանահյուսական հնչեղությամբ կատարյալ այս երգը նմանվում է մի համառոտ առասպելաբանական բառարանի։ 
Վերջում հաղթում է Օդինը, քանի որ իմաստուն հսկա Վաֆթրուդնիրը չի կարողանում պատասխանել այն հարցին, թե ինչ էր շշնջացել գերագույն աստվածը իր քաջ զավակի ականջին, երբ կրակի էր տալիս նրան։ Իսկ դա հայտնի չէր էլ ուրիշ ոչ ոքի։

Ու ոչ մի մարդ չի իմանա,
թե անցած-գնացած ժամին
դու քո որդուն ինչ ասացիր։
Իմ այս լեզվով մահագուշակ
քեզ պատմեցի հին օրերից
և վախճանից աստվածների,
Օդինի դեմ բանավեճում
ես պարտվեցի, արդ այսուհետ
ամենքից խելոքն ես հավետ։

## Աղբյուրներ
* Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։

Կատեգորիա:Սկանդինավյան դիցաբանություն
Կատեգորիա:Բանահյուսություն
Կատեգորիա:Էպոս
Կամպո Իմպերատորեյի Երկրին մոտեցող աստերոիդների հետազոտություն

**Կամպո Իմպերատորեյի Երկրին մոտեցող աստերոիդների հետազոտություն** ծրագիր (**Campo Imperatore Near-Earth Object Survey**, **CINEOS** ), սկսել է գործե 2001 թվականից, ուղղված է Երկրին մոտեցող աստերոիդների և գիսաստղերի հայտնաբերմանը և հսկմանը։ Մասնավորապես CINEOS ծրագիրը ուղղված է Ատենների և Ատիրաների հայտնաբերմանը, ինչպես նաև ընդլայնելով շրջանակը ներառում է նաև այլ տեսակի Երկրին մոտեցող մարմիններ։

2001 թվականի օգոստոսից մինչև 2004 թվականի նոյեմբերը CINEOS ծրագրի շրջանակներում հետազոտվել են ավելին քան 61000 աստերոիդների դիրքեր և հայտնաբերվել են ավելին քան 1500 նոր մարմիններ, ներառյալ Երկրին մոտեցող աստերոիդներ և մեկ կենտավրոս։  2003 թվականի հունիս-սեպտեմբեր ամիսներին CINEOS ծրագիրը համարվել է աշխարհում հինգերորդը հայտնաբերված մարմինների քանակով (վեցերորդը 2004 թվականի հունիս-օգոստոս ամիսներին) և դարձել է առաջին իտալական պաշտոնական ծրագիրը, որը հայտնաբերել է Երկրին մոտեցող և Յուպիտերի ուղեծրից այն կողմ գտնվող աստերոիդներ։

Հետազոտությունը կատարվել է Հռոմի աստղադիտարանի Կամպո Իմպերատորե կայանում, որը գտնվում է Գրան Սասո լեռան գագաթի մոտ, մոտ 2150 մետր ծովի մակարդակից։ Կայանը գտնվում է Հռոմից մոտ 130&nbsp;կմ հեռավորության վրա։ Թուրինի աստղադիտարանը նույնպես ներգրավված էր այս ծրագրին։

Կայանում այս ծրագրի շրջանակներում օգտագործվել է 60-90–183&nbsp;սմ Շմիդտի աստղադիտակ, որը աշխատել է ամսական 10 - 14 գիշեր, հիմնականում Լուսնի առաջին և վերջին քառորդներում։

## Ծրագրի նպատակներ
CINEOS ծրագիրն ունի երկու հիմնական գիտական նպատակներ

### Երկրին մոտեցող աստերոիդների հայտնաբերում
Երկրին մոտեցող աստերոիդների որոնման ընթացքում համակարգերը օպտիմիզացվել են Ատենների և Ատիրաների հայտնաբերման համար։

Չնայած այն հանգամանքին, որ 2001 թվականից 2005-ը Երկրին մոտեցող աստերոիդների հայտնաբերման տեմպերը մեծացել են, փոքր արժեքով մեծ կիսաառանցք ունեցող մարմինների մասին տեղեկությունները մնում են ոչ ամբողջական (Ատենների դեպքում) կամ համարյա ամբողջապես ոչ-ամբողջական (Ատիրաների դեպքում)։ Որոնող ծրագրերի մեծամասնությունը իրենց հետազոտությունները իրականացնում են այդ մարմինների դիմակայման ռեգիոններում, որտեղ շատ դժվար է հայտնաբերել այս մարմինները։ Ատենները կարևոր են նաև այն պատճառով, որ դրանք, համաձայն հաշվարկային սիմուլացիաների ունեն Երկրին չափազանց մոտ անցումներ ունենալու ամենամեծ հավանականությունը։ Երբեմն Ատենները կարող են հայտնվել ուղեծրերում, որոնք գտնվում են Երկրի ուղեծրի ներսում։

### Աստրոմետրիա
CINEOS ծրագրի երկրորդ նպատակն է տրամադրել արագ աստրոմետրիկ տվյալներ՝
* Երկրին մոտեցող աստերոիդների արագ դիտարկումներ կատարելու համար
* Գտնելու Երկրին մոտեցող աստերոիդներ ապագա տեղաբաշխումը
* Հետևելու այլ դասերին պատկանող մարմիններին, որոնք գտնվում են այլ անսովոր ուղեծրերում։

Ծրագրով դիտարկումները կատարվում են հիմնականում գիշերվա սկզբին կամ վերջին մոտ, իսկ միջին մասը օգտագործվում է մարմիններին հետևելու համար։ Երկնային մարմիններին հետևելու ընթացքում CINEOS ծրագիրը կատարում է համեմատաբար թույլ պայծառությամբ (մինչև 21 մագնիտուդ, իսկ լավագույն գիշերներում մինչև 22) երևացող մարմինների դիտարկում լայն դիտանկյունով։

## Ծանոթագրություններ

## Արտաքին հղումներ
* CINEOS ծրագրի արդյունքների ամփոփում Հռոմի աստղադիտարանի կայքում

Կատեգորիա:2001 հիմնադրումներ Իտալիայում
Կատեգորիա:Փոքր մարմինների որոնման ծրագրեր
Շեֆ Ադամ Ջոնս

**«Շեֆ Ադամ Ջոնս»** (), 2015 թվականին նկարահանված ամերիկյան դրամատիկական ֆիլմ, ռեժիսոր՝ Ջոն Ուելս։

Պրիմերան կայացել է 2015 թվականի հոկտեմբերի 30-ին։

## Սյուժե
Երեք տարի առաջ Ադամ Ջոնսը (Բրեդ Քուփեր) աշխատում էր Փարիզի լավագույն ռեստորաններից մեկում, որը պատկանում էր նրա ուսուցչին՝ Ժան Լյուկին։ Թմրանյութերի գործածումն ու կատարելության մոլագար ձգտումը ստիպում են նրան բաժանվել ռեստորանից և որոշ ընկերներից։ Հրաժարվելով թմրանյութերից՝ նա սկսում է աշխատել բարում, որտեղ խխունջներ է հանում խեցիներից։ Որոշ ժամանակ անց նա որոշում է վերադառնալ Լոնդոն՝ ծրագրով վերադարձնել իր նախկին փառքը, հավաքել իր խումբը և ստանալ Միշլենի երրորդ աստղը։

## Դերերում
* Բրեդլի Քուփեր—Ադամ Ջոնս
* Սիեննա Միլլեր—Էլեն
* Օմար Սի—Միշել
* Դենիել Բրյուլ—Տոնի Բալերդի
* Ռիկարդո Սկամարչո—Մաքս
* Կիլի Սեմ—Դեվիդ
* Ալիսիա Վիկանդեր—Աննա Մարի
* Մեթյու Ռիզ—Մոնտգոմերի Ռիզ
* Ումա Թուրման—Սիմոն
* Էմմա Թոմփսոն—բժիշկ Ռոսշիլդե
* Լիլի Ջեյմս—Սառա
* Սառա Գրին—Քեյթլին

## Արտադրություն
2013 թվականին Ջոն Ուելսը ընտրվել է խոհարարական ֆիլմի ռեժիսորի դերում, որը հետագայում ստացավ «Շեֆ Ադամ Ջոնս» անվանումը։ Միաժամանակ Բրեդլի Քուփերը ստորագրեց պայմանագիր գլխավոր խոհարար Ադամ Ջոնսի դերում խաղալու համար։ 2014 թվականի հուլիսին Սիեննա Միլլերը ընտրվեց գլխավոր դերակատար։ 2014 թվականի հուլիսին դերասանական կազմին միացան Օմար Սին, Էմա Թոմփսոնը, Դենիել Բրյուլը, Ալիսիա Վիկանդերը, Լիլի Ջեյմսը, Ումա Թուրմանը և Ջեյմի Դորնան, տեսարաններում, որոնք հետագայում կտրվել են ֆիլմից։ Օգոստոսի 7-ին Մեթյու Ռիզը ընտրվել է Ջոնսի հակառակորդի՝ Ռիզի դերում։

## Նկարահանումներ
Գլխավոր նկարահանումները սկսվել են 2014 թվականի հուլիսի 23- ին՝ Նոր Օռլեանում՝ Լուիզիանայի նահանգում և տևել երկու շաբաթ։

## Երաժշտություն

## Թողարկում
Ֆիլմը պետք է հեռարձակվեր 2015 թվականի հոկտեմբերի 2-ին, բայց հուլիսին The Weinstein Company ընկերությունը հոկտեմբերի 23-ի պրեմիերան տեղափոխեց։ Ընկերությունը նպատակ ուներ թողարկել ֆիլմը սահմանափակ թողարկմամբ, սակայն ավելի ուշ հրաժարվեց այդ մտքից։

## Քննադատություն
Ֆիլմը ստացել է մրցակիցների խառը արձագանքները, ովքեր բարձր էին գնահատում Քուփերի խաղը, բայց ծաղրում էին սցենարը։ Rotten Tomatoes կայքում ֆիլմն ունի 29% վարկանիշ՝ 143 գրախոսականի հիման վրա, միջին վարկանիշը 10-ից 5 է։  Metacritic կայքում վարկանիշը 100-ից 42 է՝ 28 քննադատների գրախոսականի հիման վրա, ինչը համապատասխանում է «խառը կամ միջին արձագանքներ» կարգավիճակին։ CinemaScore կայքում հանդիսատեսները ֆիլմին A+ մինչև F սանդղակով տվել են B- գնահատականը։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Նոր Օռլեանում նկարահանված ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆրանսերեն ֆիլմեր
Կատեգորիա:2010-ականների ֆրանսերեն ֆիլմեր
Կատեգորիա:The Weinstein Company ֆիլմեր
Կատեգորիա:Ամերիկյան ԼԳԲՏ ֆիլմեր